3แบงก์รัฐปล่อยกู้ต่อยอดสร้างอาชีพ
3 แบงก์รัฐ จับมือปล่อยกู้โครงการสร้างบ้านสร้างอาชีพ ช่วยต่อยอดผู้ประกอบการที่ต้องการเอาบ้านไปหารายได้เพิ่ม
4 เม.ย. 2561

3 แบงก์รัฐ จับมือปล่อยกู้โครงการสร้างบ้านสร้างอาชีพ ช่วยต่อยอดผู้ประกอบการที่ต้องการเอาบ้านไปหารายได้เพิ่มนายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า ธอส.ร่วมมือกับธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) และบรรษัทประกันสินเชื่ออุตสาหกรรมขนาดย่อม (บสย.) ในโครงการสร้างบ้านสร้างอาชีพ เพื่อส่งเสริม ให้คนรายย่อยเข้าถึงแหล่งเงินในการสร้างรายได้ โดยลูกค้า ธอส.ที่อยากต่อยอด ธุรกิจเพื่อประกอบอาชีพ เช่น สินค้าเกษตรแปรรูป ท่องเที่ยวชุมชน สามารถขอสินเชื่อที่ ธพว. โดยมี บสย.ค้ำประกันได้สำหรับลูกค้า ธพว.และ บสย.ที่มีอาชีพที่เข้มแข็งแล้ว ต้องการซื้อ สร้าง ขยาย หรือต่อเติมที่อยู่อาศัย หรือแหล่งเงินทุนสำหรับผู้ประกอบการแฟลต/อพาร์ตเมนต์ สามารถขอสินเชื่อกับ ธอส.ได้ เช่น โครงการสินเชื่อที่อยู่อาศัยเพื่อสวัสดิการแห่งรัฐ วงเงิน 2 หมื่นล้านบาท โดยจะเปิดให้ยื่นกู้และทำนิติกรรมภายในวันที่ 28 ธ.ค. 2561นายมงคล ลีลาธรรม กรรมการ ผู้จัดการ ธพว. กล่าวว่า ปัจจุบัน ธพว.มีฐานลูกค้า 2 แสนราย หากเป็นบุคคลธรรมดาสามารถยื่นขอสินเชื่อได้ 2 ล้านบาท นิติบุคคลกู้ขอสินเชื่อได้ 5 ล้านบาท รวมทั้งยังมีสินเชื่อติดดาวดอกเบี้ย 3% ใช้ บสย.ค้ำประกันฟรี 4 ปีแรก